***PÁPAKOVÁCSI ÖNKORMÁNYZAT***

***KÉPVISELŐ-TESTÜLETE***

***8596 Pápakovácsi Fő utca 19.***

***Szám***: Pk 71-22/2024.

***Jegyzőkönyv***

***Készült***: Pápakovácsi Község Önkormányzat képviselő-testületének 2024. augusztus 30-án 16.00 órakor megtartott nyilvános testületi ülésről.

***Az ülés helye:*** Polgármesteri Hivatal

Pápakovácsi Fő utca 19.

***Jelen vannak***: Burghardt Ferenc polgármester

Takács László alpolgármester

Nagy Szabolcs képviselő (3 fő)

Tanácskozási joggal részt vett: Kissné Szántó Mária jegyző

Vass Gábor köztisztviselő

Vándor Zoltán és Hári Zsuzsanna képviselők távolmaradásukat előzetesen bejelentették.

Lakosság részéről érdeklődő nem volt.

**Burghardt Ferenc polgármester** köszöntötte a képviselőket. Megállapította, hogy az 5 fő képviselőből 3 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

**Napirend:**

1. 1.) Helyi Esélyegyenlőségi Program 2024-2029
2. 2.) Pápakovácsi 146/1 hrsz-u ingatlan ingyenes átadása

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

1. **Helyi Esélyegyenlőségi Program 2024-2029**

**Előadó: Burghardt Ferenc polgármester**

**Burghardt Ferenc polgármester**  megállapította, hogy a HEP tervezetet a képviselők a meghívóval együtt kézhez kapták. Szóbeli kiegészítésként elmondta, hogy az előző HEP júliusban lejárt, ezért kellett újat készíteni. Előkészítésként decemberben már összehívták a HEP fórumot, ahol az egyes csoportokra vontkozóan feladdatokat határoztak meg. Ez került rgzítésre a programban. A HEP-et 2 évente felül kell vizsgálni, a megvalósult feladdatokat törölni kell, újat célt is lehet kitűzni. Javasolta a tervezet elfogadását. (Jkv. 3. melléklete)

Kérte a képviselőket a vélemény nyilvánításra.

A képviselők egyetértettek a kiküldött tervezettel, egyéb hozzászólás nem volt.

A polgármester kérte a képviselőket a szavazásra:

Pápakovácsi község Önkormányzat Képviselő-testülete 3 igen szavazattal – ellenszavazat és tartózkodás nélkül - az alábbi határozatot hozta:

**39/2024. (VIII.30.) KT határozat**

Pápakovácsi község Önkormányzat Képviselő-testülete az Önkormányzat 2024-2029 időszakra vonatkozó Helyi Esélyegyenlőségi Programját az előterjesztés szerint elfogadja.

**2.) Pápakovácsi 146/1 hrsz-u ingatlan ingyenes átadása**

**Előadó: Burghardt Ferenc polgármestert**

**Burghardt Ferenc polgármester** szóbeli előterjesztésben ismertette a napirendet:

A képviselő-testület a március 25-i ülésen a 20/2024. (III.5.) KT határozatával döntött arról, hogy a Pápakovácsi 146/1 hrsz-u (Pápakovácsi Fő utca 25.) sz alatti ingatlant -kérelmére – ingyenesen átadja a Pápakovácsi Szent Anna Alapítvány részére, de az átadás részleteiről még egyeztetnek.

Az átadás- átvétel feltételeit egyeztették, s most javasolja, hogy döntsenek az ingyenes átadásról azzal a feltétellel, hogy adásvétel költségeit az alapítvány vállalja.

Az épületben korábban a postahivatal működött, azonban bezárták, újranyitására esély sincs, az önkormányzat más célra nem tudja használni a helyiséget. Az épület a Pápakovácsi Római Katolikus Egyházközség tulajdonát képező telken helyezkedik el, kizárólag az a terület az önkormányzaté, amelyen az épület áll. Az Alapítvány közösségi célokra szeretné használni a területet, épületeit. Véleménye szerint jó célra kerül átadásra. Kérte a véleményeket, javasolta az átadás elfogadását.

A képviselők támogatták a javaslatot, egyéb hozzászólás nem volt.

A polgármester kérte a képviselőket a szavazásra:

Pápakovácsi Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**40/2024. (VIII.30.) KT határozat**

Pápakovácsi Önkormányzat Képviselő-testülete a Pápakovácsi 146/1 hrsz-u ingatlant térítésmentesen átadja a Pápakovácsi Szent Anna Alapítvány részére.

Az átadás költségeit (adásvételi szerződés stb.) a Szent Anna Alapítvány viseli.

A képviselő-testület kéri a polgármestert, hogy a döntésről a Szent Anna Alapítvány képviselőjét értesítse és felhatalmazza az adásvételi szerződés aláírására.

**Felelős:** polgármester

**Határidő:** 2024. szeptember 10. (értesítés megküldése)

Több napirend, hozzászólás nem volt, a polgármester a képviselő-testület nyilvános ülését 16.30 órakor bezárta.

***k.m.f.***

Burghardt Ferenc Kissné Szántó Mária

polgármester jegyző